**Atbildes uz jautājumiem par**

**1.2.1.3. pasākumu “Uzņēmuma atbalsts dalībai kapitāla tirgos”**

**Izmantotie saīsinājumi:**

**Aģentūra** – Centrālā finanšu un līgumu aģentūra

[**Atlases nolikums**](https://www.cfla.gov.lv/lv/1-2-1-3) – Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.3. pasākuma “Uzņēmuma atbalsts dalībai kapitāla tirgos” projektu iesniegumu atlases nolikums

**EM** – Ekonomikas ministrija

[**Komisijas Regula 2023/2831**](https://eur-lex.europa.eu/eli/reg/2023/2831/oj/?locale=LV) – Komisijas Regula (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam

[**Komisijas Regula 651/2014**](https://eur-lex.europa.eu/eli/reg/2014/651/oj/?locale=LV) – Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ

[**MK noteikumi Nr. 104**](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem) – Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”

**Pasākums** – Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.3. pasākums “Uzņēmuma atbalsts dalībai kapitāla tirgos”

[**Regula 2015/1017**](https://eur-lex.europa.eu/eli/reg/2015/1017/oj?locale=lv) – Eiropas Parlamenta un Padomes Regula (ES) 2015/1017 (2015. gada 25. jūnijs) par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds

[**SAM noteikumi**](https://likumi.lv/ta/id/346660) – Ministru kabineta 2023.gada 17.oktobra noteikumi Nr.597 “Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.3. pasākuma “Uzņēmuma atbalsts dalībai kapitāla tirgos” īstenošanas noteikumi”

Saturs

[1. Vispārīgi jautājumi 2](#_Toc180137215)

[2. Īstenošanas nosacījumi 3](#_Toc180137216)

[3. Vērtēšana un lēmumu pieņemšana 4](#_Toc180137217)

[4. Attiecināmās izmaksas 6](#_Toc180137218)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
| 1.1. | Vai uzņēmumi, kas pēdējo gadu laikā ir kotējušies biržā, var pretendēt uz atbalstu?  *Jautājums uzdots telefoniski* | *Uzņēmumi, kuri pēdējo gadu laikā ir kotējušies biržā, var pretendēt uz atbalstu, ja nav konstatējams zemāk minētais:*   * *pēdējo 24 mēnešu laikā ir veikta kapitāla piesaiste, emitējot parāda vērtspapīrus par kopējo summu, kas pārsniedz 1 000 000 euro;* * *brīdī, kad projekta iesniegums iesniegts aģentūrā, biržā nav emitētas visas spēkā esošās emisijas prospektā norādītās akcijas vai obligācijas. Tas nozīmē, ka tiek ļauts iesniegt pieteikumu uzņēmumiem, ja tie ir jau iepriekš kotējušies biržā, tomēr uz projekta iesnieguma iesniegšanas brīdi tiem nav spēkā esošs emisijas prospekts par akciju vai obligāciju emisiju biržā.* |
| 1.2. | Vai atlases nolikuma 2.5.apakšpunkts nozīmē, ja ir realizēta obligāciju emisija virs 1 000 000 *euro* pirms gada, tas izslēdz dalību šajā programmā šobrīd?  *Jautājums uzdots vebinārā* | *Saskaņā ar* [*SAM noteikumu*](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) *17.5.apakšpunktu nevar pretendēt uz atbalstu, ja vērtspapīri 1 000 000 euro apmērā ir emitēti pēdējo 24 mēnešu laikā (skatīt atbildi uz jautājumu 1.1.). Projektu atlase ilgs līdz pat 2026.gada 31.decembrim. Tātad Jūsu gadījumā, ja vērtspapīri ir emitēti 2023.gadā, dalība programmā ir iespējama un projektu var iesniegt sākot ar 2025.gadu.* |
| 1.3. | Vai uzņēmums, kas darbojas putnkopības nozarē, klasificējas kā lauksaimniecības nozare un tādēļ nevar pretendēt uz atbalstu? Vai uzņēmums, kas nodarbojas ar zivju pārstrādi, klasificējas kā primārā zivsaimniecības un akvakultūras nozare un tādēļ nevar pretendēt uz atbalstu?  *Jautājums uzdots telefoniski* | *Saskaņā ar* [*Komisijas regulu 2023/2831*](https://eur-lex.europa.eu/eli/reg/2023/2831/oj/?locale=LV)*, ar kuru piešķir de minimis atbalstu, neatbalstāmā nozare ir lauksaimniecības produktu primārā ražošana, pārstrāde un tirdzniecība, kā arī zvejas un akvakultūras produktu primārā ražošana, pārstrāde un tirdzniecība. Saskaņā ar Centrālās statistikas pārvaldes tīmekļvietnē publicēto vispārējās ekonomiskās darbības klasifikatoru - NACE 2.redakciju – lauksaimniecībā un zivsaimniecībā ietilpst augu un dzīvnieku izcelsmes dabas resursu izmantošana, kas ietver kultūraugu audzēšanu, dzīvnieku audzēšanu, kokmateriālu ieguvi, kā arī citu augu, dzīvnieku vai dzīvnieku izcelsmes pirmproduktu ieguvi to audzēšanas vietās vai to dabiskajā vidē. Līdz ar to darbības jomas kā putnkopība (01.77) vai zivju, vēžveidīgo un mīkstmiešu pārstrāde un konservēšana (10.20) ietilpst neatbalstāmo nozaru lauksaimniecība un zivsaimniecība apakškategorijās. NACE 2. redakcijas klasifikators pieejams Centrālās statistikas pārvaldes tīmekļa vietnē <https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija>*  *Vēršam uzmanību, ka Ekonomikas ministrija plāno izstrādāt SAM noteikumu grozījumus, paredzot, ka atbalstu varēs saņemt komersanti, kas darbojas lauksaimniecības un zvejas un akvakultūras nozarēs.* |
| 1.4. | Vai finanšu nozares uzņēmumi var pretendēt uz atbalstu?  *Jautājums uzdots telefoniski* | *Ņemot vērā* [*Komisijas regulas Nr.2023/2831*](https://eur-lex.europa.eu/eli/reg/2023/2831/oj/?locale=LV) *1.panta 1.punktā uzskaitītās neatbalstāmās nozares un* [*Eiropas Parlamenta un Padomes 2021.gada 24.jūnija Regulas Nr.2021/1058 par Eiropas Reģionālās attīstības fondu un Kohēzijas fondu*](https://eur-lex.europa.eu/legal-content/LV/TXT/?uri=CELEX%3A32021R1058) *7.panta 1.punktā uzskaitītās neatbalstāmās darbības, finanšu nozare ir atbalstāmā nozare.* |
| 1.5. | Ja uzņēmums darbojas divās vai vairākās nozarēs, kur viena no tām ir neatbalstāma, vai var pretendēt uz atbalstu?  *Jautājums uzdots telefoniski* | *Saskaņā ar* [*SAM noteikumu*](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) *18.punktu atbalsts netiek piešķirts projekta iesniedzējam, kurš vienlaikus darbojas nozarē vai veic darbības, kas minētas šo noteikumu 17.2.apakšpunktā un secīgi* [*Komisijas regulas 2023/2831*](https://eur-lex.europa.eu/eli/reg/2023/2831/oj/?locale=LV) *1. panta 1. punktā jeb ir neatbalstāmas. Uzņēmums, kas darbojas divās vai vairāk nozarēs, kur viena no tām ir neatbalstāma, saņemot atbalstu dalībai kapitāla tirgos, nevar nodalīt izmaksas vai darbības tā, lai kapitāla piesaistīšanas rezultātā negūtu labumu kādā konkrētā nozarē, līdz ar to šāds uzņēmums uz atbalstu SAMP 1.2.1.3. ietvaros nevar pretendēt.* |
| 1.6. | Vai atbalsta programmā var piedalīties valsts un pašvaldības kapitālsabiedrība (SIA)?  *Jautājums uzdots vebinārā* | *Saskaņā ar* [*SAM noteikumu*](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) *2.1.apakšpunktu uz atbalstu pretendē "komersanti – Latvijas Republikas komercreģistrā reģistrētas kapitālsabiedrības, kas atbilst mazā un vidējā komersanta statusam saskaņā ar* [*Eiropas Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu*](https://eur-lex.europa.eu/eli/reg/2014/651/oj/?locale=LV) *(turpmāk – Komisijas regula Nr.651/2014), I pielikuma 2. panta 1. punktu, vai mazās vidējas kapitalizācijas sabiedrības, kas atbilst* [*Eiropas Parlamenta un Padomes 2015. gada 25. jūnija Regulas (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds*](https://eur-lex.europa.eu/legal-content/LV/TXT/?uri=CELEX%3A32015R1017) *(turpmāk – Regula 2015/1017) 2. panta 6. punktā noteiktajai definīcijai." Saskaņā ar Komisijas Ieteikuma 2003/361/EK (2003. gada 6. maijs) par mikrouzņēmumu un mazo un vidējo uzņēmumu definīcijas 3.panta 4.punktu uzņēmums nav uzskatāms par mazo un vidējo uzņēmumu (turpmāk - MVU), ja 25 % vai vairāk tā kapitāla vai balsstiesību kopā vai atsevišķi tieši vai netieši kontrolē viena vai vairākas publiskas struktūras. Tātad atbilstoši iepriekš minētajam valsts un pašvaldību kapitālsabiedrības noteikti nebūs MVU.*  *Papildus Komisijas Ieteikuma 2003/361/EK (2003. gada 6. maijs) par mikrouzņēmumu un mazo un vidējo uzņēmumu definīciju 1.panta*m tiek  *not*eikts*, ka par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Atbilstoši iepriekš minētajam arī valsts un pašvaldību kapitālsabiedrības, kas veic saimniecisku darbību, valsts atbalsta kontekstā tiek vērtētas kā uzņēmums.*  *Vienlaikus vēršam uzmanību, ka programmas mērķis ir veicināt komersantu attīstībai nepieciešamā finansējuma piesaisti kapitāla tirgos, tādējādi paaugstinot komersantu starptautisko konkurētspēju, kā arī sekmējot investīcijas dzīvotspējīgos un inovatīvos uzņēmumos, ļaujot tiem straujāk augt un attīstīties. Mērķa grupa ir  komersanti, kuru darbība ir vērsta uz tehnoloģisko attīstību un izaugsmi, kā arī uz investīciju veikšanu pētniecībā, attīstībā un inovācijās.*  *Ņemot vērā augstāk minēto, arī valsts un pašvaldību kapitālsabiedrības, kas veic saimniecisku darbību, var pieteikties dalībai atbalsta programmā, ja to darbinieku skaits nepārsniedz 499 vienības atbilstoši Regulas 2015/1017 2. panta 6. punkta definīcijai, kā arī, ja tās atbilst visiem atbalsta programmas nosacījumiem, tostarp programmas mērķim un mērķa grupai.* |
| 1.7. | Vai atbalsta programmas nosacījumiem ir ietekme uz uzņēmuma dividenšu politiku? Vai var turpināt maksāt dividendes?  *Jautājums uzdots vebinārā* | *Informējam, ka dividenžu izmaksa ir uzņēmuma darbības sastāvdaļa, kas ir skaidri noteikta un reglamentēta normatīvajos aktos, tostarp Komerclikumā (https://likumi.lv/ta/id/5490-komerclikums). Ekonomikas ministrija norāda, ka atbalsta mērķis nav ierobežot uzņēmuma normālu un paredzamu darbību. Apliecinājums nepieciešams tādēļ, lai netiktu veidoti mākslīgi un tieši neregulēti mehānismi (ar attiecīgām vienošanām), kuru mērķis ir apiet vispārējo dividenžu izmaksas kārtību. Līdz ar to, atbildot uz jautājumu, atbalsta programmas nosacījumi neietekmē uzņēmumu dividenžu politiku.* |
| 1.8. | Vai NACE nozares 10.1. – gaļas un gaļas produktu ražošana, pārstrāde un konservēšana, 10.12 - mājputnu gaļas pārstrāde un konservēšana, 10.5 - piena produktu ražošana var pretendēt uz atbalstu?  *Jautājums uzdots telefoniski* | *Saskaņā ar SAM noteikumu 17.2. un 17.4. apakšpunktu projekta iesniedzējs nevar pretendēt uz atbalstu, ja tas atbilst nozarēm vai darbībām, kas noteiktas Komisijas regulas 2023/2831 1. panta 1. punktā vai nodarbojas primārajā lauksaimniecības nozarē. Savukārt atbilstoši Komisijas regulas 2023/2831 1. panta 1. punkta c) apakšpunktam atbalstu nepiešķir uzņēmumiem, kuri nodarbojas ar lauksaimniecības produktu primāro ražošanu, un atbilstoši d) apakšpunktam atbalstu nepiešķir uzņēmumiem, kuri darbojas lauksaimniecības produktu pārstrādē un tirdzniecībā. Ņemot vērā, ka jautājumā minētās NACE klasifikācijas norāda uz uzņēmuma darbību primāro lauksaimniecības produktu, kas minēti Līguma par Eiropas Savienības darbību* [*Līguma I pielikumā*](https://eur-lex.europa.eu/legal-content/LV/TXT/?uri=celex%3A12012E%2FTXT)*, ražošanu, pārstrādi un tirdzniecību, tad uzņēmumi šādās darbības nozarēs nevar pretendēt uz atbalstu.*  *Vēršam uzmanību, ka Ekonomikas ministrija plāno izstrādāt SAM noteikumu grozījumus, paredzot, ka atbalstu varēs saņemt komersanti, kas darbojas lauksaimniecības nozarēs.* |
| 1.9. | Vai NACE nozares 10.20 - zivju, vēžveidīgo un mīkstmiešu pārstrāde un konservēšana, 10.41 - eļļu ieguve no zivīm un jūras zīdītājiem un 10.85 - zivju ēdienu ražošana; 10.89 - ekstraktu un sulu ražošana no zivīm, vēžveidīgajiem vai mīkstmiešiem atbilst [Komisijas regulas Nr. ​2023/2831](https://eur-lex.europa.eu/eli/reg/2023/2831/oj/?locale=LV) 1. panta 1. punkta g) “zvejas un akvakultūras produktu apstrāde un tirdzniecība” ir visas darbības, kas ietver pārkraušanu, apstrādi un transformāciju, kuras veic pēc izkraušanas vai – akvakultūras gadījumā – ieguves un pēc kuru veikšanas iegūst pārstrādātu produktu, kā arī šādu produktu izplatīšanu, un šāds projekta iesniedzējs nevar pretendēt uz atbalstu?  *Jautājums uzdots e-pastā* | *Saskaņā ar SAM noteikumu 17.2. apakšpunktu projekta iesniedzējs nevar pretendēt, ja tas atbilst nozarēm vai darbībām, kas noteiktas Komisijas regulas 2023/2831 1. panta 1. punktā. Atbilstoši Komisijas regulas 2023/2831 1. panta 1. punkta a) un b) apakšpunkta, atbalstu nepiešķiet uzņēmumiem, kuri nodarbojas ar zvejas un akvakultūras produktu primāro ražošanu vai zvejas un akvakultūras produktu apstrādi un tirdzniecību. Savukārt Komisijas regulas Nr. 2023/2831 2. panta 1. punktam zvejas un akvakultūras produkti ir produkti, kas definēti* [*Eiropas Parlamenta un Padomes 2013. gada 11. decembra Regulā Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000*](https://eur-lex.europa.eu/legal-content/LV/TXT/?uri=CELEX:02013R1379-20241127) *(turpmāk –* [*Padomes regula Nr. 1379/2013*](https://eur-lex.europa.eu/legal-content/LV/TXT/?uri=CELEX:02013R1379-20241127)*) 5. panta a) un b) punktā. Ņemot vērā, ka jautājumā minētās NACE klasifikācijas norāda uz uzņēmuma darbību zvejas un akvakultūras produktu, kas minēti Padomes regulas Nr. 1379/2013 I pielikumā, ražošanu, pārstrādi un tirdzniecību, tad uzņēmumi šādās darbības nozarēs nevar pretendēt uz atbalstu.*  *Vēršam uzmanību, ka Ekonomikas ministrija plāno izstrādāt SAM noteikumu grozījumus, paredzot, ka atbalstu varēs saņemt komersanti, kas darbojas zvejas un akvakultūras nozarēs.* |
| 1.10. | Vai pareizi saprotam ka programmā var piedalīties un saņemt atbalstu mazās vidējās kapitalizācijas sabiedrības? Balstoties uz Regulas 2.panta sesto daļu: “mazas vidējas kapitalizācijas sabiedrības ir vienības, kam ir līdz 499 darbiniekiem un kas nav MVU”. Attiecīgi vai sabiedrība ar 275 darbiniekiem, apgrozījumu 550 mijl. EUR un bilances kopsummu 330 milj. EUR, būtu klasificējama kā mazās vidējās kapitalizācijas sabiedrība un pretendētu uz atbalstu?  *Jautājums uzdots e-pastā* | *Saskaņā ar* [*SAM noteikumu*](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) *2.1.apakšpunktu uz atbalstu pretendē "komersanti – Latvijas Republikas komercreģistrā reģistrētas kapitālsabiedrības, kas atbilst mazā un vidējā komersanta statusam saskaņā ar* [*Eiropas Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu*](https://eur-lex.europa.eu/eli/reg/2014/651/oj/?locale=LV) *(turpmāk – Komisijas regula Nr.651/2014), I pielikuma 2. panta 1. punktu, vai mazās vidējas kapitalizācijas sabiedrības, kas atbilst* [*Eiropas Parlamenta un Padomes 2015. gada 25. jūnija Regulas (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds*](https://eur-lex.europa.eu/legal-content/LV/TXT/?uri=CELEX%3A32015R1017) *(turpmāk – Regula 2015/1017) 2. panta 6. punktā noteiktajai definīcijai." Saskaņā ar*[*Regulas 2015/1017*](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%3A32015R1017%26qid%3D1696226211035&data=05%7C02%7Clinda.purgaile%40cfla.gov.lv%7C2ab2bbb3470a466d6d1d08dcec1697ff%7Cc2d02fb61e644741866ff8f5689ca39a%7C0%7C0%7C638644828979472068%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Z7DA%2BKsBU%2BzFpP85ijKVI6JEj8kci8jZ3UVlwB2KiQU%3D&reserved=0) *2. panta 6.punktu mazas vidējas kapitalizācijas sabiedrības ir vienības, kam ir līdz 499 darbiniekiem un kas nav MVU. Līdz ar to jā, sabiedrība ar 275 darbiniekiem, apgrozījumu 550 mijl. EUR un bilances kopsummu 330 milj. EUR, būtu klasificējama kā mazās vidējās kapitalizācijas sabiedrība un var pretendēt uz atbalstu.* |
| 1.11. | Vai atbalsts ir pieejams holdingiem, kuru meitas sabiedrības attīsta Latvijā atjaunojamās enerģijas projektus?  *Jautājums uzdots telefoniski* | *Ņemot vērā, ka SAM noteikumu 17. punktā minēto ierobežojumu uzskaitījumā nav uzņēmuma darbība atjaunojamās enerģijas jomā, tad atbalstam var pieteikties uzņēmuma meitas sabiedrība, kas Latvijā attīsta atjaunojamās enerģijas projektus. Vienlaikus jāievēro, ka meitas sabiedrībai ir jāatbilst SAM noteikumu 2.1. komersanta prasībām – Latvijas Republikas komercreģistrā reģistrēta kapitālsabiedrība (atbilst mazā un vidējā komersanta statusam Komisijas regulas 651/2014 izpratnē) vai mazā vidējā kapitālizācijas sabiedrība (skatīt atbildi uz 3.1. jautājumu).* |
| Īstenošanas nosacījumi | | |
| 2.1. | Kā veicami iepirkumi projekta ietvaros?  *Jautājums uzdots telefoniski* | *Atbilde tiek saskaņota ar Iepirkumu uzraudzības biroju un drīzumā tiks publicēta.* |
| Vērtēšana un lēmumu pieņemšana | | |
| 3.1. | Kā vērtē uzņēmuma atbilstību MVU un mazas vidējas kapitalizācijas statusam?  *Jautājums uzdots telefoniski* | 1. *Saskaņā ar*[*Komisijas regulas Nr.651/2014*](https://eur04.safelinks.protection.outlook.com/?url=https%3A%2F%2Feur-lex.europa.eu%2Feli%2Freg%2F2014%2F651%2Foj%2F%3Flocale%3DLV&data=05%7C02%7Clinda.purgaile%40cfla.gov.lv%7C2ab2bbb3470a466d6d1d08dcec1697ff%7Cc2d02fb61e644741866ff8f5689ca39a%7C0%7C0%7C638644828979434022%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=w8vKNsDEvD4PcGWcL4hd15x89VyOqwcBWKCSpEQmsP8%3D&reserved=0)*I pielikuma 2.panta 1.punktu mikrouzņēmumu, mazo un vidējo uzņēmumu (MVU) kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz EUR 50 miljonus un/vai gada bilances kopsumma nepārsniedz EUR 43 miljonus. MVU kategoriju nosaka, ņemot vērā Komisijas regulas Nr.651/2014 I Pielikuma nosacījumus. Tātad tiek vērtēts darbinieku skaits un finansiālās robežvērtības uzņēmuma grupas līmenī, izmantojot datus no diviem pēdējiem noslēgtajiem gada pārskatu datiem. Kopumā MVU kategorijas pārbaudei uzņēmuma grupā ir jāiekļauj šādi dati (ja attiecināms):*  * *visu pirmā līmeņa partneruzņēmumu dati (tie, kas atrodas tieši pirms vai pēc atbalsta pretendenta un attiecīgi partneruzņēmuma partnera dati netiek iekļauti MVU statusa pārbaudē);* * *visu saistīto uzņēmumu dati;* * *visu ar partneruzņēmumiem saistīto uzņēmumu dati, ja partneruzņēmums atrodas pirmajā līmenī pret atbalsta pretendentu (tieši saistīts ar atbalsta pretendentu);* * *visu ar saistītajiem uzņēmumiem saistīto uzņēmumu dati;* * *visu saistīto uzņēmumu partneruzņēmumu dati.*   *Detalizēta informācija par MVK kategorijas noteikšanu pieejama CFLA izstrādātajā informatīvajā materiālā par mikro, mazā un vidējā uzņēmuma statusa noteikšanu, kas pieejamas CFLA tīmekļvietnē*[*https://www.cfla.gov.lv/lv/mvk-gnu-un-vvu*](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmvk-gnu-un-vvu&data=05%7C02%7Clinda.purgaile%40cfla.gov.lv%7C2ab2bbb3470a466d6d1d08dcec1697ff%7Cc2d02fb61e644741866ff8f5689ca39a%7C0%7C0%7C638644828979450089%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=835Fg1%2Fagc9K1GyrASJIta5R0Ccm9XdgYUsWh6GM0Iw%3D&reserved=0)*.*   1. *Saskaņā ar*[*Regulas 2015/1017*](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%3A32015R1017%26qid%3D1696226211035&data=05%7C02%7Clinda.purgaile%40cfla.gov.lv%7C2ab2bbb3470a466d6d1d08dcec1697ff%7Cc2d02fb61e644741866ff8f5689ca39a%7C0%7C0%7C638644828979472068%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Z7DA%2BKsBU%2BzFpP85ijKVI6JEj8kci8jZ3UVlwB2KiQU%3D&reserved=0) *2. panta 6.punktu mazas vidējas kapitalizācijas sabiedrības ir vienības, kam ir līdz 499 darbiniekiem un kas nav MVU.” Atbilstība minētajam kritērijam tiek vērtēta uzņēmuma grupas līmenī.* |
| Attiecināmās izmaksas | | |
| 4.1. | Vai ir pieejams pārskatāms visu atbalstāmo potenciālo attiecināmo izmaksu kopsavilkums? Vai emisijas organizētāja komisijas maksa (neatkarīgi no tās apzīmējuma) ir attiecināma izmaksa?  *Jautājums uzdots vebinārā* | *Attiecināmās izmaksas ir uzskaitītas* [*SAM noteikumu*](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) *20.punkta apakšpunktos, kur 20.1.1.apakšpunkts paredz attiecināt kapitāla piesaistīšanas, emisijas organizētāja pakalpojumu izmaksas.* |
| 4.2. | Vai biržas (tirdzniecības vietas) un depozitārija izmaksas ir attiecināmas?  *Jautājums uzdots telefoniski* | *Attiecināmās izmaksas ir definētas SAM noteikumu 20.punktā, un tās neiekļauj biržas un depozitārija izmaksas. Tāpat jāņem vērā, ka iepirkumi projekta ietvaros ir veicami saskaņā ar* [*noteikumiem Nr. 104*](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem)*, nodrošinot pārredzamu, nediskriminējošu, beznosacījumu un konkurenci nodrošinošu procedūru. Dokumentācija, kas apliecina potenciālo pakalpojumu sniedzēju apzināšanu vai līgumslēdzēja izvēli, tai skaitā nolikuma 10.3.apakšpunktā noteiktie dokumenti (projekta gatavību apliecinoši dokumenti – tirgus izpēte, iepirkuma procedūra, līguma projekts u.c.), ir jāpievieno projekta iesnieguma pielikumā, tai skaitā lai apliecinātu projekta gatavību.* |